CELEX: 32020R1390
Language: da
Date: 2020-09-28 00:00:00
Title: Kommissionens gennemførelsesforordning (EU) 2020/1390 af 28. september 2020 om berigtigelse af gennemførelsesforordning (EU) 2020/914 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Brie de Meaux« (BOB))

5.10.2020   
               
               
                  DA
               
               
                  Den Europæiske Unions Tidende
               
               
                  L 321/3
               
            
         KOMMISSIONENS GENNEMFØRELSESFORORDNING (EU) 2020/1390
         af 28. september 2020
         om berigtigelse af gennemførelsesforordning (EU) 2020/914 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Brie de Meaux« (BOB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:
         
                     (1)
                  
                  
                     Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Frankrigs ansøgning om godkendelse af en ændring af varespecifikationen for den beskyttede oprindelsesbetegnelse »Brie de Meaux«, der er registreret ved Kommissionens forordning (EF) nr. 1107/96 (2).
                  
               
                     (2)
                  
                  
                     Ved brev af 26. september 2018 meddelte de franske myndigheder Kommissionen, at der var fastsat en overgangsperiode i henhold til artikel 15, stk. 4, i forordning (EU) nr. 1151/2012 frem til den 31. december 2022 for erhvervsdrivende, der er etableret i Frankrig, og som opfylder betingelserne i nævnte artikel i overensstemmelse med bekendtgørelse af 29. august 2018 om ændring af varespecifikationen for den beskyttede oprindelsesbetegnelse »Brie de Meaux«, der blev offentliggjort den 5. september 2018 i Journal Officiel de la République française (Frankrigs statstidende).
                  
               
                     (3)
                  
                  
                     Under den nationale indsigelsesprocedure havde disse erhvervsdrivende, som lovligt vedvarende har markedsført »Brie de Meaux« i mindst fem år forud for den dato, hvor ansøgningen blev indgivet, gjort indsigelse. En erhvervsdrivende har gjort indsigelse mod følgende bestemmelse: »Halmen opbevares under overdækning«. To erhvervsdrivende har gjort indsigelse mod følgende bestemmelse: »Det er obligatorisk at anvende halm som strøelse med en minimumsmængde på 0,5 kg i gennemsnit pr. dag pr. malkeko i produktion til staldanlægget og 5 kg i gennemsnit pr. dag pr. malkeko i produktion til det åbne staldsystem«. To erhvervsdrivende har gjort indsigelse mod følgende bestemmelser: »Det er obligatorisk at anvende halm som strøelse med en minimumsmængde på 0,5 kg i gennemsnit pr. dag pr. malkeko i produktion til staldanlægget og 5 kg i gennemsnit pr. dag pr. malkeko i produktion til det åbne staldsystem«, »Det årlige tilskud af kraftfoder er begrænset til 2 000 kg tørstof i gennemsnit pr. producerende malkeko«, og »Foderhøet til malkebesætningen skal på årsplan leveres fra bedriften og det geografiske område som følger: Fra bedriften: fodermængden fra bedriften i det geografiske område udgør mindst 60 % af tørstoffet i besætningens samlede fodermængde i gennemsnit pr. år. Fra det geografiske område: fodermængden fra det geografiske produktionsområde udgør mindst 85 % af tørstoffet i malkebesætningens samlede fodermængde«. Syv erhvervsdrivende har gjort indsigelse mod følgende bestemmelser: »Det årlige tilskud af kraftfoder er begrænset til 2 000 kg tørstof i gennemsnit pr. producerende malkeko« og »Foderhøet til malkebesætningen skal på årsplan leveres fra bedriften og det geografiske område som følger: Fra bedriften: fodermængden fra bedriften i det geografiske område udgør mindst 60 % af tørstoffet i besætningens samlede fodermængde i gennemsnit pr. år. Fra det geografiske område: fodermængden fra det geografiske produktionsområde udgør mindst 85 % af tørstoffet i malkebesætningens samlede fodermængde«. En erhvervsdrivende har gjort indsigelse mod følgende bestemmelse: »Det årlige tilskud af kraftfoder er begrænset til 2 000 kg tørstof i gennemsnit pr. producerende malkeko.«. En erhvervsdrivende har gjort indsigelse mod følgende bestemmelse: »Halmen opbevares under overdækning«, og »Hver malkeko har et græsningsareal til rådighed på mindst 20 ar.« En erhvervsdrivende har gjort indsigelse mod følgende bestemmelse: »Hver malkeko har et græsningsareal til rådighed på mindst 20 ar.«
                  
               
                     (4)
                  
                  
                     Der er tale om følgende erhvervsdrivende: GAEC de la Gironde (SIRET: 34028683000013); GAEC Reine Pré (SIRET: 39266778800013); EARL de la Mardelle (SIRET: 38514961200017); GAEC Vaucher (SIRET: 38159700400013); GAEC Bruggeman (SIRET: 383 943 610 000 14); EARL les Bordes (SIRET: 34236864400015); SCL du Versant Laiteux (SIRET: 49225855300014); GAEC des Butteaux (SIRET: 38773948500010); GAEC Blondeau Welvaert (SIRET: 32576392800018); EARL de la Prairie (SIRET: 49773714800013); GAEC Patoux (SIRET: 38008216400019); EARL Neret Guedrat (SIRET: 38249036500014); Gérard Houdard (SIRET: 39226686200011); EARL Mignon père et fils (SIRET: 49778394400018); EARL de la fontaine aux poissons (SIRET: 33522117200018).
                  
               
                     (5)
                  
                  
                     Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende (3).
                  
               
                     (6)
                  
                  
                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —
                  
               
                     (7)
                  
                  
                     Den 25. juni 2020 godkendte Kommissionen ændringen ved gennemførelsesforordning (EU) 2020/914, offentliggjort i Den Europæiske Unions Tidende (4), i henhold til artikel 52, stk. 2, i forordning (EU) nr. 1151/2012.
                  
               
                     (8)
                  
                  
                     Efter denne offentliggørelse blev det konstateret, at den overgangsperiode, der er omhandlet i artikel 15, stk. 4, i forordning (EU) nr. 1151/2012, var blevet udeladt i forordning (EU) 2020/914.
                  
               
                     (9)
                  
                  
                     Derfor skal forordning (EU) 2020/914 berigtiges ved denne forordning for at indføje nævnte overgangsperiode —
                  
               VEDTAGET DENNE FORORDNING:
         
            Artikel 1
            Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Brie de Meaux« (BOB), godkendes.
         
         
            Artikel 2
            Den beskyttelse, der ydes i henhold til artikel 1, er omfattet af den overgangsperiode, som Frankrig har fastsat i medfør af artikel 15, stk. 4, i forordning (EU) nr. 1151/2012 for de erhvervsdrivende, der opfylder betingelserne i nævnte artikel, efter bekendtgørelsen af 29. august 2018 om ændring af varespecifikationen for den beskyttede oprindelsesbetegnelse »Brie de Meaux«, der blev offentliggjort den 5. september 2018 i Journal Officiel de la République française (Frankrigs statstidende).
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 28. september 2020.
            
               
                  På Kommissionens vegne
               
               
                  For formanden
               
               Janusz WOJCIECHOWSKI
               
                  Medlem af Kommissionen
               
            
         
         
            (1)  EUT L 343 af 14.12.2012, s. 1.
         
            (2)  Kommissionens forordning (EF) nr. 1107/96 af 12. juni 1996 om registrering af geografiske betegnelser og oprindelsesbetegnelser efter proceduren i artikel 17 i Rådets forordning (EØF) nr. 2081/92 (EFT L 148 af 21.6.1996, s. 1).
         
            (3)  EUT C 64 af 27.2.2020, s. 41.
         
            (4)  EUT L 209 af 2.7.2020, s. 4.